laion/Wikipedia-Exotic huggingface dataset:
אפרים יצחקיאן

אפרים יצחקיאן (1948 – 9 ביוני 1967) היה חייל צה"ל שנהרג במלחמת ששת הימים בקרב תל פאחר בעת חילוץ חבריו, על פעולתו זו הוא עוטר בעיטור העוז. יצחקיאן נולד לשושנה ואברהם במאליר אשר בפרס, עלה לישראל בשנת 1952, למד בבית הספר היסודי "אריאל" ולאחר מכן בבית הספר המקצועי "אורט" בירושלים. לאחר סיום לימודיו התגייס לצה"ל והתנדב לחטיבת גולני וכעבור שנה ושמונה חודשים מרגע התגייסותו פרצה מלחמת ששת הימים. על לחימתו בקרב תל פאחר עוטר בעיטור העוז. תיאור המעשה: ביום ה-9 ביוני 1967, בקרב על תל-פחר, פרץ טור' אפרים יצחקיאן ז"ל עם החוליה הראשונה ליעד, תחת אש אויב, שממנה נפגעו רבים מחיילינו. הוא המשיך בטיהור התעלות ואחר כך יצא לשטח פתוח, מכוסה באש אויב כדי להציל חברים פצועים. טור' אפרים יצחקיאן ז"ל נהרג בשעת חילוץ חבריו. על מעשה זה הוענק לו : עיטור העוז ניסן תשל"ג אפריל 1973, דוד אלעזר, רב-אלוף, ראש המטה הכללי — אפרים יצחקיאן, באתר הגבורה יצחקיאן נפל ביום החמישי למלחמה ב-9 ביוני 1967. נטמן בבית הקברות הצבאי בהר הרצל. אפרים יצחקיאן, באתר הגבורה קורות החיים של אפרים יצחקיאן, באתר "יזכור" של משרד הביטחון
דרום אמסטרדם

רובע אמסטרדם דרום (בהולנדית: Amsterdam Zuid) הוא אחד משמונה מחוזות של עיריית אמסטרדם, הולנד. הרובע הוקם בשנת 2010 ומוזג משני רבעים נפרדים, הדרום הישן (Oud-Zuid) והאמסטל הדרומי (Zuideramstel). הרובע משתרע על שטח של 17.41 קמ"ר (8,500 בתים לקמ"ר) ונחשב לאחד הרבעים הצפופים ביותר של אמסטרדם. רובע אמסטרדם דרום נמצא דרומית מערבית לתעלת סינגלחראכט (Singelgracht), לאורך כביש הטבעת של העיר סטאדהאודרסקאדה (Stadhouderskade), גובל בפונדלפארק (Vondelpark) בצפון מערב, בתעלת ווסטלנדחראכט (Westlandgracht) במערב, בנהר האמסטל (Amstel) במזרח, ובכביש קאלפייסלאן (Kalfjeslaan) בדרום, הכביש מפריד בין הרובע לעיירה אמסטלפיין (Amstelveen). תעלת סינגלחראכט הייתה הגבול של העיר אמסטרדם מאז המאה ה-17. הורדת החומה החיצונית המקיפה את סינגלחראכט במחצית השנייה של המאה ה-19, אפשרה התפתחותם של אזורי מגורים חדשים. השכונה הראשונה שהתפתחה דרומית לחומה הייתה שכונת אָאוּדֶה פָּייפּ (Oude Pijp), השכונה הסובבת את רייקסמוזיאום, אזור זה ידוע כיום גם בשם אָאוּט זאוּט (Oud Zuid) כלומר הדרום הישן. בשנת 1917 החל להתפתח האזור על פי תוכנית ההרחבה העירונית (Plan Zuid) שתכנן האדריכל ההולנדי ומתכנן העיר הנדריק פטרוס ברלגה (Hendrik Petrus Berlage). תוכניתו של ברלגה כללה בניית רחובות רחבים ובהם בנייני מגורים בני ארבע קומות למעמד הבינוני, אזורי אומנות ציבוריים ועוד. כחלק מתוכנית הפיתוח (Plan Zuid) בין השנים 1920-1940, נבנו 5 שכונות חדשות: ניוּאֶה פָּייפּ (Nieuwe Pijp) דיאמאנטבורט (Diamantbuurt) ריבירנבורט (Rivierenbuurt) סטאדיונבורט (Stadionbuurt) אפולובורט (Apollobuurt), אזור זה ידוע גם בשם ניו זאוט (Nieuw Zuid) כלומר הדרום החדש. שכונה נוספת שנבנתה בשנות העשרים של המאה ה-20 היא הופדורפליינבורט (Hoofddorppleinbuurt). בשנות החמישים, נבנתה שכונת בָּאאוּטֶפֶלדרט (Buitenveldert) ובשנת 1961 נפתח מרכז התערוכות והכנסים הגדול ביותר באמסטרדם (RAI). הכביש המהיר A10 אשר עובר דרך הרובע נסלל בשנת 1962. בשנת 1978, נחנך בחלקו הדרומי של הכביש המהיר A10, קו הרכבת ווייספּ-ליידן (Weesp Leiden) ותחנת הרכבת דרום (Zuid). בשלהי שנות ה-90 ותחילת שנות ה-2000, הפך האזור שמסביב לתחנת הרכבת לאזור עסקים מתפתח ופופולרי. פונדלפארק זאודאס (Zuidas) אפולובורט (Apollobuurt) דה פייפ (De Pijp) ריבירנבורט (Rivierenbuurt) קונצרטחבאו
כוס ברנדי סניפטר

כוס ברנדי סניפטר (מאנגלית: snifter; נקראת גם "כוס בלון") היא כוס בעלת רגל קצרה ובית קיבול רחב כדי שיהיה קל לאחוז בו ביד. כשהיד עוטפת את בית הקיבול, המשקה מתחמם מהבל היד ומשחרר ארומות לאפו של הלוגם. הכוס מיועדת בעיקר לקוניאק ולברנדי. קוניאק לשלל סוגיו ברנדי ארמניאק ליקרים המבוססים על ברנדי טקילה רום מיושן (זהוב או כהה) מדיה וקבצים בנושא כוס ברנדי סניפטר בוויקישיתוף גיא גיסר‏, הסתכלו בכוס ובמה שבתוכה, באתר וואלה, 11 ביוני 2003 גדי אבקסיסי, שר המשקים, הוצאת ברטנדר, 2010 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
איל דשא

אייל דשא (נולד ב-25 באפריל 1952) הוא מנהל ישראלי המכהן כיושב ראש ישראכרט החל מיולי 2017. לפני כן היה מנהל הכספים הראשי בחברות צ'קפוינט וטבע תעשיות פרמצבטיות. אייל דשא הוא בעל תואר ראשון בכלכלה (סיים בשנת 1978), ותואר שני במנהל עסקים במימון (מ-1981), שניהם מהאוניברסיטה העברית בירושלים. החל לעבוד בבנק הפועלים בשנת 1977. היה יועץ השקעות ומנהל מחלקת השקעות בסניף הראשי של הבנק בירושלים. בין השנים 1981–1987 עבד בסניף של הבנק בניו יורק, שבארצות הברית ובתפקידו האחרון שימש כסגן נשיא הסניף. בשנים 1989–1996 כיהן כמשנה לסמנכ"ל הכספים בטבע, בין השנים 1996–2000 שימש כמנהל כספים ראשי של סאיטקס ובשנים 2000–2008 כיהן כסמנכ"ל בכיר ומנהל הכספים הראשי של צ'קפוינט. בשנים 2008–2012 כיהן כסמנכ"ל הכספים של טבע. בשנת 2012 הפך לסגן נשיא בכיר בחברה ובין אוקטובר 2013 לפברואר 2014 כיהן כנשיא ומנכ"ל החברה בפועל. לאחר מכן חזר לתפקידו הקודם כסגן נשיא בכיר וסמנכ"ל הכספים של טבע, בו שימש עד יולי 2017, אז מונה ליו"ר ישראכרט. כיהן כחבר דירקטוריון בסטרטסיס, המפתחת מדפסות תלת־ממד; במובילאיי; וב-ECI Telecom. מתגורר במבשרת ציון עם אשתו, ד"ר יעל דשא, פסיכולוגית קלינית ופסיכואנליטיקאית. שלומי שפר, איל דשא: מסקנות ועדת רבינוביץ' הן אכזבה גדולה, באתר הארץ, 11 ביולי 2002 עמי גינזבורג, הטבע השני של איל דשא, באתר TheMarker‏, 6 במרץ 2008 עמרי זרחוביץ', איש השבוע: איל דשא - פורש מטבע; המניה צונחת לשפל של 12 שנה, באתר TheMarker‏, 27 באפריל 2017 הדס מגן, ‏נלחם על הכיסא: אייל דשא, האיש שרגיל לתת אשראי לצרכנים, מבקש כעת אשראי לעצמו, באתר גלובס, 11 בספטמבר 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
כלל הסימנים של דקארט

במתמטיקה, כלל הסימנים של דקארט (באנגלית: Descartes' rule of signs), שתואר לראשונה על ידי רנה דקארט בספרו הגאומטריה מ-1637, נותן חסם עליון על מספר השורשים הממשיים החיוביים או שליליים של פולינום (השונה מפולינום האפס). הכלל אינו קריטריון שלם, משום שאינו מספק תהליך לקביעת המספר המדויק של שורשים ממשיים חיוביים או שליליים. הכלל מיושם באמצעות ספירה של מספר הפעמים בהן מתחלף הסימן בסדרה שיוצרים מקדמי הפולינום. אם מקדם כלשהו הוא אפס, אז הוא לא נחשב לחלק מהסדרה. הכלל קובע שאם האיברים של פולינום במשתנה אחד עם מקדמים ממשיים מסודרים כך שהמעריכים שלהם מהווים סדרה יורדת, אז מספר השורשים החיוביים של הפולינום חסום מלעיל על ידי מספר שינויי הסימן בין מקדמים עוקבים שונים מאפס. גאוס שיפר את הכלל ב-1828 והוסיף כי אם מספר השורשים החיוביים נמוך מהחסם, אז ההפרש ביניהם הוא תמיד מספר זוגי. יש לשים לב ששורשים שחוזרים על עצמם נספרים בנפרד, כלומר בהתאם לריבוי האלגברי שלהם. כהיקש מן הכלל, מספר השורשים השליליים הוא מספר חילופי הסימן לאחר שמכפילים את כל המקדמים של החזקות ממעלות אי-זוגיות ב-1-, או קטן ממנו במספר זוגי. לפולינום: f ( x ) = + x 3 + x 2 − x − 1 {\displaystyle f(x)=+x^{3}+x^{2}-x-1\,} יש חילוף סימן אחד בין האבר השני לשלישי (סדרת הזוגות של סימני מקדמים עוקבים היא --,-+,++), לפיכך חייב להיות לו שורש ממשי חיובי אחד. כדי למצוא את מספר השורשים השליליים, נשנה את המקדמים של האיברים ממעלות אי זוגיות, כלומר ניישם את כלל הסימנים של דקארט לפולינום f ( − x ) {\displaystyle f(-x)} , ונקבל את פולינום שני: f ( − x ) = − x 3 + x 2 + x − 1 {\displaystyle f(-x)=-x^{3}+x^{2}+x-1\,} לפולינום זה יש שני חילופי סימן (סדרת הזוגות של סימני מקדמים עוקבים היא -+,++,+-), מה שאומר שלפולינום זה יש שניים או אפס שורשים חיוביים; לכן לפולינום המקורי יש שניים או אפס שורשים שליליים. למעשה, הפירוק לגורמים של הפולינום הראשון הוא: f ( x ) = ( x + 1 ) 2 ( x − 1 ) , {\displaystyle f(x)=(x+1)^{2}(x-1),\,} כך שהשורשים הם מינוס אחד (פעמיים), ו-1. כלל הסימנים של דקארט, באתר MathWorld (באנגלית) כלל הסימנים של דקארט, באתר אנציקלופדיה בריטניקה (באנגלית)
Slumber Party

Slumber Party (בעברית: מסיבת פיג'מות) הוא שיר שהוקלט על ידי זמרת הפופ האמריקנית בריטני ספירס לאלבום האולפן התשיעי שלה, Glory, בהשתתפות הזמרת האמריקאית טינשיי. הסינגל יצא ב-16 בנובמבר 2016. גרסת השיר בהשתתפות הזמרת האמריקאית טינשיי יצאה רק במהדורה המחודשת של האלבום. בספטמבר 2014, ספירס פרסמה תמונה באולפן, כאות רמז שהיא מקליטה שיר חדש. ב-14 באוקטובר 2016, הזמרת האמריקנית טינאשיי רמזה על חשבון האינסטגרם שלה, שהיא מקליטה שיר בשיתוף פעולה "אגדי" באמצעות הכיתוב: "חלומות אמיתיים". מאוחר יותר, ב-25 באוקטובר 2016, ספירס פרסמה תמונה של עצמה עם טינאשיי על סט קליפ הווידאו של השיר, עם הכיתוב: "השכנים אומרים שאנחנו עושים רעש ...". ב-16 בנובמבר 2016 יצאה לאור גרסת הרמיקס להורדה דיגיטלית דיגיטלית, ולאחר מכן הוא נשלח לרדיו האמריקאי ב-22 בנובמבר 2016 בתור הסינגל השני באלבום. השיר זכה לביקורות חיוביות רבות מצד מבקרי המוזיקה והכתבים. עלים קארג' שיבח את עבודתה של בריטני וציין כי השיר "חלומי" בעיניו, וכן שבריטני לא באמת הקליטה שיר כזה מאז Blackout. גם מבקר המוזיקה ראסל וורפילד שיבח את השיר ואמר כי להיט זה של בריטני עשוי להיות הלהיט הגדול ביותר מאז Womanizer. הקליפ המוזיקלי לשיר בוים על ידי קולין טילי, וצולם ב-25 באוקטובר 2016. הקליפ המלא שוחרר ב-18 בנובמבר 2016, והוקרן לראשונה בדף הסנאפצ'אט של MTV, זמן קצר לפני שפורסם בעמודים הרשמיים של Vevo ו-YouTube. קליפ הווידאו מציג את ספירס וטינאשיי במהלך מסיבת תחפושות בתוך אחוזה, שם הן נראות בחדרים מלאים בועות, עשן ואורות מהבהבים. מידע על היצירה "Slumber Party" באתר מיוזיק בריינז מידע על הסינגל "Slumber Party" באתר מיוזיק בריינז מידע על השיר "Slumber Party" באתר AllMusic סרטון השיר "Slumber Party" באתר יוטיוב מידע על Slumber Party, באתר המצעד הספרדי מידע על Slumber Party, באתר המצעד הצרפתי, ארכיון
Shout It Out

Shout It Out הוא אלבומה החמישי של להקת הבלקן ביט בוקס שיצא בנובמבר 2016. המוזיקה לאלבום הוקלטה במשך יומיים, בהם ניגנו חברי הלהקה ונגנים נוספים סגנונות שונים, מבלי שהיו לחנים ידועים. על בסיס הקטעים שהוקלטו, נעשתה עבודת אולפן ממנה נוצרו השירים. באלבום בולטות השפעות של מוזיקת ההיפ-הופ. השיר הראשון מתוך האלבום שיצא כסינגל הוא "I Trusted you". השיר יצא בפברואר 2016 ולווה בווידאו קליפ שבויים על ידי תומר יוסף. השיר זכה להצלחה ונכלל בפסקול המשחק FIFA 17, השיר השני של הלהקה שנכלל בפסקול של סדרת המשחקים אחרי "רמאללה - תל אביב". השיר דורג במקום ה-36 מצעד השנתי של רשת ג' ובמקום ה-37 במצעד של גלגלצ. ביוני, אותה שנה, יצא הסינגל השני מתוך האלבום הנושא את שם האלבום. הסינגל השלישי "Chin Chin" יצא בנובמבר בסמוך לצאת האלבום. הסינגלים לוו בווידאו קליפים שבויימו גם הם על ידי תומר יוסף. Give It A Tone I Trusted U Shout It Out Chin Chin I'll Watch Myself Just The Same Hard Worker Mad Dog Mad Dog Chaser Kum Kum (מארחים את A-WA) This Town This Town Chaser בלקן היפ הופ - ביקורת על האלבום, ישראל היום, 9 בדצמבר 2016. סער גמזו, כבדים בשחור: בלקן ביט בוקס תופסת כיוון חדש, באתר nrg, nrg, ‏ 25 בפברואר 2016 צפו בקליפ "I Trusted you" של בלקן ביט בוקס, באתר וואלה, 25 בפברואר 2016 רז שכניק, מסי ורונאלדו כובשים לצלילי"בלקן ביט בוקס", באתר "ידיעות אחרונות", 8 בספטמבר 2016
שש-זים אפור

שֵׁשׁ-זִים אָפור (שם מדעי: Hexanchus griseus; באנגלית: Bluntnose sixgill shark או cow shark - כריש הפרה), הוא מין כריש מסדרת השש זימאים והוא המין הגדול ביותר בבני הסדרה. הוא מצוי בכל האוקיינוסים אך בקרבה ליבשה. אורכו יכול לעלות על 3–4 מטרים ובשיא יכול להגיע לאורך 8 מטרים (26 רגל) ומשקלו המרבי מגיע ל-600 ק"ג. הוא בעל גוף אפור בעל ראש מגודל וחוטם עגלגל גדול אך חסר סנפירים עליונים למעט סנפיר זנב קטן והזנב קצר. הסנפירים התחתונים מעוגלים והכריש נוטה שלא לשחות הרבה. הוא חי במצולות הים עד לעומק של עד 2,500 מטרים (2.5 קילומטרים), אך בדרך כלל באזור ה-1,100 מטר ומצוי גם במים רדודים יותר. מזונו מורכב מדגים שונים, סרטנים, רכיכות, דגי סחוס אחרים ואף מכרישים אחרים. הוא ניזון גם מנבלות. מדיה וקבצים בנושא שש-זים אפור בוויקישיתוף שש-זים אפור, באתר ITIS (באנגלית) שש-זים אפור, באתר NCBI (באנגלית) שש-זים אפור, באתר Animal Diversity Web (באנגלית) שש-זים אפור, בבסיס הנתונים ARKive (באנגלית) שש-זים אפור, באתר האנציקלופדיה של החיים (באנגלית) שש-זים אפור, באתר FishBase (באנגלית) שש-זים אפור, באתר GBIF (באנגלית) שש-זים אפור באתר הרשימה האדומה של IUCN מילון בעלי חיים: דגי סחוס (תש"ס), 2000. האקדמיה ללשון העברית
שש זימיים

שש זימיים (שם מדעי: Hexanchidae) או רבזימיים, היא משפחה של דגי סחוס מסדרת השש זימאים ובה 4 מינים חיים. המאפיין הבולט של המשפחה הוא קיומם של שישה או שבעה זוגות זימים בניגוד לחמישה בכרישים אחרים. הגדול בבני משפחה זו הוא המין שש-זים אפור היכול לשקול 600 ק"ג ולהגיע לאורך 8 מטר. שאר המינים מעט יותר קטנים. הם בעלי ראש מגודל עם שיניים חדות ועיניים קטנות אך מותאמות לחשיכה. לכרישים אלה אין סנפירי גב וכמעט ואין סנפירים עליונים למעט מעל הזנב. הם מסוגלים לחיות במים עמוקים יותר מ-2.5 ק"מ מתחת לפני הים. סוג ומין יחיד שבעזים (Heptranchias perlo) Hexanchus - בו המין שש-זים אפור סוג ומין יחיד שש-זימי רחב-אף (Notorynchus cepedianus) Notidanodon - נכחד Pachyhexanchus - נכחד Paraheptranchias - נכחד Welcommia - נכחד Weltonia - נכחד Gladioserratus - נכחד מדיה וקבצים בנושא שש זימיים בוויקישיתוף שש זימיים, באתר ITIS (באנגלית) שש זימיים, באתר NCBI (באנגלית) שש זימיים, באתר Animal Diversity Web (באנגלית) שש זימיים, באתר האנציקלופדיה של החיים (באנגלית) שש זימיים, באתר GBIF (באנגלית) השם על פי החלטה בדף שיחה:דמויי כריש ע"ש הסוג שש-זים ובהתאמת הסיומת -יים לרמה הטקסונומית של משפחה אנציקלופדיה החי והצומח של ארץ ישראל, 1983. כרך 4 - החיים במים, עמוד 34
קונגר אירופי

קונגר אירופי או קוֹנְגֶּר יָם-תִּיכוֹנִי (שם מדעי: Conger conger) הוא מין של דג ממשפחת הקונגריים שבסדרת הצלופחאים והוא המין הכבד ביותר בסדרה. אורכו של הקונגר 1.5-3 מ' ומשקלו עד 110 ק"ג. הוא בעל גוף מגודל וכמעט חסר קשקשים בצבע אפור ובעל ראש גדול עם לסתות גדולות, עיניים כחולות גדולות ורצועת סנפירים מהגב עד לזנב ובקצה הגוף עד הבטן. הוא מזכיר במראהו דגי מורנה אך גדול בהרבה. הקונגר מצוי בין סלעים ואלמוגים בימים וחופים במי האוקיינוס האטלנטי מנורווגיה ואיסלנד עד סנגל וגם בים התיכון ובים השחור. הקונגר טורף דגים קטנים יותר, סילוניות וסרטנים שהוא מועך בלסתותיו. הוא ניזון גם מדגים מתים והוא יכול להימצא גם בתהומות בעומק 1,170 מ'. מדיה וקבצים בנושא קונגר אירופי בוויקישיתוף קונגר אירופי, באתר ITIS (באנגלית) קונגר אירופי, באתר NCBI (באנגלית) קונגר אירופי, באתר Animal Diversity Web (באנגלית) קונגר אירופי, באתר האנציקלופדיה של החיים (באנגלית) קונגר אירופי, באתר FishBase (באנגלית) קונגר אירופי, באתר GBIF (באנגלית) קונגר אירופי באתר הרשימה האדומה של IUCN ע"פ החלטות האקדמיה
אומברטו השלישי, רוזן סבויה

אומברטו השלישי, רוזן סבויה (באיטלקית: Umberto III di Savoia; ‏4 באוגוסט 1136 – 4 במרץ 1189), היה רוזן סבויה בין השנים 1148–1189. אומברטו נולד ב-4 באוגוסט 1136 באויליאנה, לאמדאו השלישי, רוזן סבויה ולמאו מאלבון, בתם של גיגה השלישי, רוזן אלבון ומטילדה מאנגליה. בשנת 1148 מת אביו אמדאו השלישי, רוזן סבויה, ואומברטו עלה לשלטון במקומו. אומברטו ניסה להקים מחדש את ממלכת בורגונדיה, ונתמך בכך על ידי פרידריך הראשון, קיסר האימפריה הרומית הקדושה נגד ממלכת צרפת שהתנגדה למהלך. אומברטו שקיבל בצעירותו חינוך קתולי אדוק, היה פורש לפעמים למנזר ומשקיע את זמנו בתפילות ובכפרה, אך לאחר מכן היה חוזר לעניינים הפוליטיים. לאחר מות אשתו השלישית בשנת 1173 פרש אומברטו למנזר, אולם בשנת 1177 קראו לו אציליו ושכנעו אותו שיחזור לשלטון ויתחתן עם אשה נוספת. במהלך סכסוך הגואלפים וגיבלינים התנגד אומברטו לפרידריך הראשון, קיסר האימפריה הרומית הקדושה, ובעקבות כך פלש היינריך השישי, מלך גרמניה בשנת 1187 לרוזנות סבויה, וכבש כמעט את כל נחלותיו. ב-4 במרץ 1189 מת אומברטו בשיאמברי, ובנו תומאסו, רוזן סבויה עלה לשלטון במקומו. אומברטו היה הנסיך הראשון שנקבר במנזר אוטקומב, שבו נקסרו לאחר מכן כל שליטי בית סבויה. בשנת 1151 התחתן אומברטו עם פאדיבה מטולוז, בתם של אלפונזו ז'ורדין ופאדיבה ד'אוזה, אך לא היו לו ילדים ממנה. בשנת 1155 התחתן אומברטו עם גרטרוד מפלנדריה, בתם של תיירי, רוזן פלנדריה וסיביל מאנז'ו, אולם בשנת 1163 בוטלו הנישואים. בשנת 1164 התחתן אומברטו עם קלמנטיה מצרינגן, בתם של קונרד הראשון, דוכס צרינגן וקלמנס מלוקסמבורג-נאמוּר, ממנה נולדו לו 3 ילדים: סופיה מסבויה (1165–1202), התחתנה עם אצו השישי ד'אסטה אליצ'ה מסבויה (1166–1174), הייתה מאורסת לג'ון, מלך אנגליה אלאונורה מסבויה (1125–1158), התחתנה עם בוניפאצ'יו הראשון, מרקיז מונטפראט בשנת 1177 התחתן אמדאו עם ביאטריס מוויינואה, בתם של ז'ראר הראשון, רוזן מאקון ומורט דה סאלין, ממנה נולדו לו 2 ילדים: תומאסו, רוזן סבויה (1178–1233) בת, מתה בגיל 7 מדיה וקבצים בנושא אומברטו השלישי, רוזן סבויה בוויקישיתוף
צלופח שקנאי

צלופח שקנאי (שם מדעי: Eurypharynx pelecanoides) הוא מין של דג יחידי במשפחתו בסדרת חכאי תהומות. דג זה המקורב לצלופחים וחי רק בעומק האוקיינוס (אנ'). אורכו של הצלופח 0.75 מטר והוא בעל לסת גדולה ועמוקה כמו של שקנאי. הצלופח חי באוקיינוסים העמוקים ויכול לצלול לעומק של יותר מ-3,000 מטר והוא עולה למעלה לעיתים נדירות. דגים אלה מוכרים למדע בעיקר מ"דגימות" שונות שנאספו על ידי דייגים או כשגופותיהם נפלטו לחוף אך נתפסו כמה צילומים שלהם. הם חסרים עצמות הקיימות לדגים אחרים, כגון הצלעות, וחסרים להם גם סנפירים מותאמים ושלפוחיות אוויר. הם אורבים בעומק לטרף ואז פוערים את לועותיהם ובולעים אותו, כמעט ללא קשר לגודלו כשביכולתם לבלוע טרף שגדול ממשקלם, בעיקר מיני סרטנים ודגים קטנים. מדיה וקבצים בנושא צלופח שקנאי בוויקישיתוף צלופח שקנאי, באתר ITIS (באנגלית) צלופח שקנאי, באתר NCBI (באנגלית) צלופח שקנאי, באתר Animal Diversity Web (באנגלית) צלופח שקנאי, בבסיס הנתונים ARKive (באנגלית) צלופח שקנאי, באתר האנציקלופדיה של החיים (באנגלית) צלופח שקנאי, באתר FishBase (באנגלית) צלופח שקנאי, באתר GBIF (באנגלית) צלופח שקנאי באתר הרשימה האדומה של IUCN
חכאים שעירים

חכאים שעירים (שם מדעי: Caulophrynidae) היא משפחת דגים מסדרת החכאים השוכנים במצולות האוקיינוס בכל האוקיינוסים. בשונה משאר החכאים הם חסרי חכה מעל ראשם ובעלי סנפיר מפיץ אור מתקרת ראשם. עצמות הראש שלהם מודגשות ונראות בעלות גידולי שיער ומכאן שמם. חלק מדגים אלה אדומים או כהים אך הם חסרי קשקשים, מה שעוזר להסתדר עם העומק והלחץ העצום. הם טורפים דגים אחרים, סרטנים ורכיכות שנמשכים לפנסיהם. בכמה מינים הנקבה גדולה בהרבה מהזכרים הננסיים והללו נאחזים בנקבה ומוצצים את דמה בטפיליות עד לזמן ההזדווגות. משפחה חכאים שעירים (Caulophrynidae) סוג ומין יחיד Robia legula סוג Caulophryne בו 4 מינים מדיה וקבצים בנושא חכאים שעירים בוויקישיתוף חכאים שעירים, באתר ITIS (באנגלית) חכאים שעירים, באתר NCBI (באנגלית) חכאים שעירים, באתר Animal Diversity Web (באנגלית) חכאים שעירים, באתר האנציקלופדיה של החיים (באנגלית) חכאים שעירים, באתר GBIF (באנגלית)
חכאים כדוריים

חכאים כדוריים (שם מדעי: Himantolophidae) היא משפחת דגים מסדרת החכאים השוכנים במצולות האוקיינוס וגופם מזכיר צורת כדור. במשפחה זו ישנו רק סוג אחד - חכאי כדורי (Himantolophus). לחכאים אלה דו-צורתיות זוויגית קיצונית מאוד: הנקבות יכולות להגיע לאורך 60 ס"מ והם גדולות וכדוריות והזכרים מגיעים רק לאורך 4 ס"מ וצורתם מוארכת יותר. לשניהם ישנו בקצה הראש סנפיר דמוי-חכה מעובה מאוד המזדקר כלפי מעלה ובקצהו שתיל "שעיר" המפיץ אור לבן המושך מיני טרף. החכאים ניזונים במארב מטרף לא זהיר הכולל חסילונים, סילוניות ודגים קטנים. החכאים יכולים לבלוע טרף גדול מאוד יחסית לגודלם. הם חיים ביחידות במצולות האוקיינוסים ושוחים ללא הפסקה. הם כמעט ולא נראים אלא כשפגריהם עולים לפני המים. Himantolophus albinares Himantolophus appelii Himantolophus azurlucens Himantolophus borealis Himantolophus brevirostris Himantolophus compressus Himantolophus cornifer Himantolophus crinitus Himantolophus danae Himantolophus groenlandicus Himantolophus litoceras Himantolophus macroceras Himantolophus macroceratoides Himantolophus mauli Himantolophus melanolophus Himantolophus multifurcatus Himantolophus nigricornis Himantolophus paucifilosus Himantolophus pseudalbinares Himantolophus rostratus Himantolophus sagamius Himantolophus stewarti מדיה וקבצים בנושא חכאים כדוריים בוויקישיתוף חכאים כדוריים, באתר ITIS (באנגלית) חכאים כדוריים, באתר NCBI (באנגלית) חכאים כדוריים, באתר האנציקלופדיה של החיים (באנגלית) חכאים כדוריים, באתר GBIF (באנגלית)
ניבני התהומות

ניבני התהומות (שם מדעי: Anoplogastridae), היא משפחת דגים מסדרת הברקנאים. במשפחה זו סוג יחיד - ניבן התהומות (Anoplogaster). אורכו של ניבן התהומות הוא 16 ס"מ, והוא נחשב לתוקפני. ניבן התהומות מצוי בעומק של עד 5,000 מטר. ניבן התהומות ניזון מזואופלנקטון בצעירותו, אך הבוגרים טורפים גם דיונונים, חסילונים ודגים קטנים. במשפחה זו ישנם 2 מינים: ניבן תהומות מצוי (Anoplogaster cornuta) ניבן תהומות שורטון (Anoplogaster brachycera) מדיה וקבצים בנושא ניבני התהומות בוויקישיתוף ניבני התהומות, באתר ITIS (באנגלית) ניבני התהומות, באתר NCBI (באנגלית) ניבני התהומות, באתר GBIF (באנגלית)
תומאזו הראשון, רוזן סבויה

טומאזו הראשון, רוזן סבויה (באיטלקית: Tommaso I di Savoia; ‏20 במאי 1178 – 1 במרץ 1233) היה רוזן סבויה בין השנים 1189–1233. טומאזו נולד ב-20 במאי 1178 באגבל, לאומברטו השלישי, רוזן סבויה ולביאטריס מוויינואה, בתם של ז'ראר הראשון, רוזן מאקון ומורט דה סאלין. בשנת 1189 מת אביו אומברטו השלישי, רוזן סבויה, וטומאסו עלה לשלטון במקומו. בתחילה היה טומאזו תחת עוצרותו של בוניפאצ'יו דל מונטפראטו, אך עד מהרה השתחרר ממנו טומאזו והחל לשלוט לבדו ברוזנות. בשנת 1195 חטף טומאזו את מרגריט מז'נבה, בתם של גיום הראשון, רוזן ז'נבה ובאטריצ'ה דה פאוצ'יני, בעת שהובילו אותה לחתונתה עם פיליפ השני, מלך צרפת, משום שנמשך אחר יופייה, וטען שפיליפ נשוי וממילא אינו יכול להתחתן עמה. טומאזו הרחיב את שליטתו באזור על ידי שדאג למינוי בניו הרבים לתפקידי בישופות בסביבה, ולחיתון בנותיו עם שליטים שכנים. בנוסף נלחם טומאזו בקרבות רבים, על מנת להרחיב את שליטתו. בשנת 1215 כרת טומאזו ברית עם מילאנו נגד מונטפראט, והרס את העיר קאזאלה, ובשנת 1218 צירף טומאזו את אזור וו לנחלותיו, לאחר היכחדותו של בית צרינגן, ובשנת 1222 הוא תפס את העיר קאבור. בנוסף השתמש תומאזו במיקומה האסטרטגי של הרוזנות, והרחיב על ידי כך את השפעתו המדינית והכלכלית. ב-1 במרץ 1233 מת טומאזו במונקאליירי, ובנו אמדאו הרביעי, רוזן סבויה עלה לשלטון במקומו. בשנת 1195 התחתן טומאסו עם מרגריט מז'נבה, בתם של גיום הראשון, רוזן ז'נבה ובאטריצ'ה דה פאוצ'יני, ממנה נולדו לו 19 ילדים: אמדאו הרביעי, רוזן סבויה (1197–1253) הלנה מסבויה (לא ידוע–1230) אומברטו מסבויה (לא ידוע–1223) תומאס, רוזן פלנדריה (1199–1259) אליזבטה מסבויה (לא ידוע–1235) איימונה, הלורד של שאבלה (לא ידוע–1237) אנריקו, הלורד של ליון (1205–1230) גוליילמו מסבויה (לא ידוע–1268) אמדיאו מסבויה (לא ידוע–1239) מריה מסבויה (לא ידוע–1210) מגדלנה מסבויה (לא ידוע–1239) פייטרו השני, רוזן סבויה (1203–1268) פיליפו הראשון, רוזן סבויה (1207–1285) בוניפאצ'ו מסבויה (1217–1270) באטריצ'ה מסבויה (1206–1266), התחתנה עם רמון ברנגאר הרביעי, רוזן פרובאנס אלסיה מסבויה (לא ידוע–1250) אגתה מסבויה (לא ידוע–1245) מרגריטה מסבויה (1202–1273), התחתנה עם הארטמן הראשון, רוזן קיבורג אביטה מסבויה (1215–1292), התחתנה עם בולדווין דה רדוורס, רוזן דבון השביעי, ולאחריו התחתנה עם רוברט אגילון מדיה וקבצים בנושא תומאזו הראשון, רוזן סבויה בוויקישיתוף
מתחם מרינה ביי

מרינה ביי (באנגלית: Marina Bay, בסינית: 滨海湾) הוא מתחם ענק הנמצא באזור מרכז סינגפור. אזור מרינה ביי מכיל כיום כמה מן האטרקציות התיירותיות המפורסמות ביותר באזור המטרופולין של סינגפור: סינגפור פלייר (Singapore Flyer) - גלגל ענק עם 28 גונדולות ממנו נשקף נוף מרהיב של סינגפור. גשר הליקס (Helix Bridge) - גשר להולכי רגל באורך 280 מרים מחבר בין האזורים Marina Centre ו- Marina South. הגשר בנוי בצורת מולקולת DNA. הגשר נחנך באופן רשמי ב-24 באפריל 2010. מרינה ביי סנדס (Marina Bay Sands) - מתחם נופש הכולל מלון עם 2,561 חדרים, מרכז קונגרסים המשתרע על פני 120,000 מ"ר, 74,000 מ"ר הכולל קניון, מוזיאון, שני תיאטראות גדולים, שבע מסעדות שף, מרכז החלקה על הקרח, שני פביליון צפים מקריסטל וקזינו האטריום הגדול בעולם עם 500 שולחנות ו-1,600 מכונות הימורים. מעל הקומפלקס מתנשא פארק אווירי (SkyPark) בעל קיבולת של 3,900 איש ובריכת שחיה באורך 150 מטר, המאפשרת נוף פנורמי של כל סינגפור. גרדנס בי דה ביי (Gardens by the Bay) - פארק המשתרע על פני 101 דונם המורכב משלושה גנים שונים: Bay South Garden, Bay East Garden ו-Bay Central Garden. הפארק כולל גם 18 עצי ענק מלאכותיים עתידניים עשויים מפלדה אשר מכוסים בצמחייה. הפלטפורמה הצפה של מרינה ביי (Marina Bay Floating Platform) - הבמה הצפה הגדולה בעולם בה נערכים אירועי ספורט, מופעים מוזקליים, תערוכות אמנות ומופעי תרבות שונים. מוזיאון ArtScience ‏(ArtScience Museum) - מוזיאון הבנוי בצורת פרח לוטוס פתוח אשר כולל 3 קומות עם תערוכות מתחלפות. גרנד פרי סינגפור - מרוץ שנתי, המתקיים במסגרת תחרות הפורמולה 1.
כספסיים

כספסיים (שם מדעי: Argentinidae) היא משפחה של דגי גרם מסדרת הארגנטיניים שבמחלקת מקריני סנפיר. הם מזכירים במראם את הסמלטאים אך קטנים יותר. דגים אלה מגיעים לאורך 25-70 ס"מ והם בעלי עיניים גדולות וקשקשים שקופים-כחלחלים. הם חיים בלהקות הנודדות ברחבי האוקיינוס וניזונים מפלנקטון או מיצורים קטנים כמו חסילונים, שטרגליים וכמה סילוניות קטנות. רבים מדגים אלה הם דגי מאכל. Argentina - בו 3 מינים Glossanodon - בו 15 מינים מדיה וקבצים בנושא כספסיים בוויקישיתוף כספסיים, באתר ITIS (באנגלית) כספסיים, באתר NCBI (באנגלית) כספסיים, באתר Animal Diversity Web (באנגלית) כספסיים, באתר האנציקלופדיה של החיים (באנגלית) כספסיים, באתר GBIF (באנגלית)